Tervehdys Kurikalle!
Käy maat ja mannut matkamies
 ja vaahtoharjat seilaa...
 Päämäärän moni harvoin ties –
 Mut’ maailma yhä heilaa...
 Valtakunnat vaappuvat ja kansat niitten kanssa
 Vähän vielä köyhälistö tukee toisiansa!

 Käy usein kansain kasvavain
 kuin matkamiehen kanssa,
 jol’ eessä toiveet unelmain –
 mut’ herää tuskissansa! –
 Todellisuus toivuttain nyt paljastavi parhain,
 mätähaavat entiset mit’ huomattu ei varhain.

 Käy tänne joukkon matkamies
 Käy työhön intomielin.
 Sua ihanteesi kaikki ties –
 ei tulkita voi kielin!
 Käytäntö se toisinaan vie ihanteilta kärjen –
 Jos molemmat voi omata, myös niillä kaikki särjen.

14/9. Otto Tiuppa.

Lähde: Työmies 14.9.1905.

Otto Tiuppa
Runot
Työmies
1905